25.5.2023
ET
Euroopa Liidu Teataja
L 137/59
iv) valikuprotsess: komisjon võib pidada problemaatiliseks abimeetmeid, mis võimaldavad tugeva turuposit­ siooniga ettevõtjatel mõjutada valikuprotsessi, näiteks kui neil on õigus anda valikuprotsessis ettevõtjate kohta soovitusi või mõjutada teadustegevuse kulgu viisil, millega jäetakse põhjendamatult kõrvale alternatiivsed arenguteed.
c)
Ebatõhusate turustruktuuride säilitamine
127.
Komisjon hindab turustruktuure analüüsides, kas abi antakse liigse tootmisvõimsusega või taandarenevatel turgudel.
Muret ei tekita tõenäoliselt olukorrad, kus turg kasvab või kus teadus- ja arendustegevuseks ning innovatsiooniks antav riigiabi muudab tõenäoliselt sektori üldist kasvudünaamikat või eriti selle kasvuhoonegaaside heidet (kooskõlas Euroopa rohelise kokkuleppe ja digistrateegia teatisega), eelkõige uue tehnoloogia kasutuselevõtu kaudu näiteks selleks, et tootmise CO2 heidet vähendada ja/või tootmist digitaliseerida, ilma et suureneks tootmisvõimsus.
3.2.5.3.2.
Mõju asukohale
128.
Juhul kui abi antakse turulähedaseks teadus- ja arendustegevuseks ning innovatsiooniks, võib juhtuda, et edasise tootmise tingimused on eelkõige abist tingitud suhteliselt väiksemate tootmiskulude või suurema teadus- ja arendustegevuse ning innovatsiooni tõttu mõnes piirkonnas soodsamad.
See võib põhjustada ettevõtjate liikumise sellistesse piirkondadesse.
129.
Mõju asukohale võib olla asjakohane ka teadus- ja katsetamistaristute puhul.
Kui abi kasutatakse peamiselt taristu toomiseks mõnda konkreetsesse piirkonda teise piirkonna arvelt, ei aita see edendada uut teadus- ja arendustegevust ning innovatsiooni liidus.
130.
Teatamisele kuuluva üksikabi analüüsimisel võtab komisjon seega arvesse tõendeid selle kohta, et abisaaja on kaalunud alternatiivseid asukohti.
131.
Ka sellist abi, mis muudab üksnes teadus- ja arendustegevuse ning innovatsiooni asukohta siseturul, muutmata selle laadi, ulatust või projekti haaret, ei saa käsitada siseturuga kokkusobivana.
3.2.6.
Abi positiivse ja negatiivse mõju võrdlemine
132.
Komisjon hindab, kas abimeetme kindlakstehtud negatiivne mõju konkurentsile ja kaubandustingimustele kaalub üles kavandatud abi positiivse mõju.
3.2.6.1.
Ar v es se võet av a p os i tiiv se m õj u ki n dla k stegem i ne
133.
Majanduskasv on korrelatsioonis investeeringutega teadus- ja arendustegevusse ning innovatsiooni.
Teadus- ja arendustegevus ning innovatsioon suurendavad tootlikkust ja hoogustavad majanduse arengut.
Teadus- ja arendustegevus ning innovatsioon on seega oluline tegur selleks, et liidu ettevõtjad tagaksid majanduse arengu uute toodete, tehnoloogiate, teenuste või tootmisprotsesside või nende kõigi arendamise kaudu.
134.
Investeeringud teadus- ja arendustegevusse ning innovatsiooni on kõikide majandussektorite arenguks väga olulised, sest need on tihedalt seotud tootlikkusega.
135.
Võrdluse esimese etapina hindab komisjon abi positiivset mõju toetatavale majandustegevusele, võttes asjakohaselt arvesse asjaomase abimeetme tulemusena tehtavat teadus- ja arendustegevust ning innovatsiooni või teadus- ja arendus- ning innovatsiooniprojekti mahtu, ulatust või kiirust, mida abimeede on ette nähtud suurendama.